cyanic-selkie/wikianc huggingface dataset:
กับดักเสน่หา
เรื่องย่อ
ดนตร์ตัดสินใจบอกเลิกกับมายด์อีกครั้ง ในครั้งนี้มายด์เข้าใจและยอมออกจากชีวิตอย่างที่ดนตร์ขอ ดนตร์โล่งใจที่ปัญหาทุกอย่างกำลังจบลง เขากลับมาให้เวลาครอบครัวคืนดีกับลิตาและทุ่มเทกับงาน แต่สิ่งที่ดนตร์ไม่คาดคิดก็เกิดขึ้น มายด์มาปรากฏตัวในบ้านของเขา ในฐานะเพื่อนใหม่ของลิตา! มายด์ทำเป็นไม่รู้จักดนตร์มาก่อน และทำทุกวิถีทางเพื่อตีสนิทกับลิตา เธอตั้งใจปั่นหัวดนตร์ ส่วนดนตร์ก็ทำทุกทางเพื่อให้มายด์ออกไปจากชีวิตครอบครัวเขาเช่นกัน แต่ดูเหมือนโชคจะไม่เข้าข้างดนตร์เท่าไหร่ เมื่อลิตาตรวจร่างกายพบว่าตนเองติดเชื้อ HPV โรคร้ายที่ติดต่อได้ทางเพศสัมพันธ์ ลิตาเสียใจมาก ทำให้ดนตร์ยิ่งรู้สึกผิดและตัดสินใจสารภาพทุกอย่างกับลิตา ลิตาเจ็บช้ำจนหัวใจแทบสลาย ในขณะที่ ดาว กับ ฝน โกรธแค้นมายด์มาก ด่าประจานมายด์กลางห้าง จนมีคนถ่ายคลิปไปลงโซเชียลว่ามายด์ชอบแย่งผัวชาวบ้าน ทำให้มายด์อับอายและเครียดจัด ความรักที่มีจึงกลายเป็นความแค้น มายด์วางแผนแอบไปหาฟ้าใสที่โรงเรียน และฟ้าใสก็หายตัวไป ทำให้ดนตร์รู้ทันทีว่าต้องเป็นฝีมือของมายด์แน่นอน สุดท้ายดนตร์จะพาตัวเองและครอบครัวให้หลุดออกจากวังวนของ “กับดัก” ครั้งนี้..ได้หรือไม่?
เรตติ้ง
การตอบรับของละครเรื่องนี้ทั้งหมด 10 ตอนที่ได้ออกอากาศไป (เมื่อวันที่ 29 พฤษภาคม พ.ศ. 2560 – 27 มิถุนายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย, เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
มวลสารระหว่างดาวฤกษ์
มวลสารอันตรดารา หรือ มวลสารระหว่างดาวฤกษ์ (interstellar medium; ISM) ในทางดาราศาสตร์หมายถึงกลุ่มแก๊สและฝุ่นที่กระจายตัวอยู่ในพื้นที่ว่างระหว่างดวงดาว เป็นสสารที่ดำรงอยู่ระหว่างดาวฤกษ์ต่าง ๆ ในดาราจักร เติมเติมช่องว่างระหว่างดวงดาวและผสานต่อเนื่องกับช่องว่างระหว่างดาราจักรที่อยู่โดยรอบ การแผ่คลื่นแม่เหล็กไฟฟ้าเป็นพลังงานของสสารมีปริมาณเท่ากันกับสนามการแผ่รังสีระหว่างดวงดาว
มวลสารอันตรดาราประกอบด้วยองค์ประกอบอันเจือจางอย่างมากของไอออน อะตอม โมเลกุล ฝุ่นขนาดใหญ่ รังสีคอสมิก และสนามแม่เหล็กของดาราจักร โดยที่ 99% ของมวลของสสารเป็นแก๊ส และอีก 1% เป็นฝุ่น มีความหนาแน่นเฉลี่ยในดาราจักรทางช้างเผือก ระหว่างไม่กี่พันจนถึงหลักร้อยล้านหน่วยอนุภาคต่อลูกบาศก์เมตร ประมาณ 90% ของแก๊สเป็นไฮโดรเจน ส่วนอีกประมาณ 10% เป็นฮีเลียม เมื่อพิจารณาตามจำนวนของนิวเคลียส โดยมีสสารมวลหนักผสมอยู่บ้างเล็กน้อย
มวลสารอันตรดารามีบทบาทสำคัญอย่างยิ่งสำหรับการศึกษาฟิสิกส์ดาราศาสตร์ เนื่องจากมันอยู่ในระหว่างกลางของเหล่าดวงดาวในดาราจักร ดาวฤกษ์ใหม่จะเกิดขึ้นจากย่านที่หนาแน่นที่สุดของสสารนี้กับเมฆโมเลกุล โดยได้รับสสารและพลังงานมาจากเนบิวลาดาวเคราะห์ ลมระหว่างดาว และซูเปอร์โนวา ความสัมพันธ์ระหว่างดาวฤกษ์กับมวลสารระหว่างดาวช่วยให้นักดาราศาสตร์สามารถคำนวณอัตราการสูญเสียแก๊สของดาราจักร และสามารถคาดการณ์ช่วงเวลาการก่อตัวของดาวฤกษ์กัมมันต์ได้
จู อิน
จู อิน มี ชื่อภาษาอังกฤษ "อาธีน่า จู" (Athena Chu) เกิดฮ่องกง เมื่อวันที่ 25 ตุลาคม พ.ศ. 2514 เป็นที่รู้จักในยุค90s และเป็นขวัญใจชายหนุ่มในยุคสมัยนั้นเป็นอย่างมาก เธอเคยได้รับการโหวตให้เป็นนักแสดงสาวในฝันของชายหนุ่มฮ่องกงอีกด้วย บทบาทการแสดงที่ได้รับความนิยมและเป็นที่รู้จักมากที่สุดของเธอ คือ บท "เทพธิดาจื่อเสีย" ในภาพยนตร์ เรื่อง "ไซอิ๋วเดี๋ยวลิงเดี๋ยวคน ภาค2" จากบทบาทในเรื่องนี้ต่อมาได้กลายมาเป็นฉายาของเธอจนถึงปัจจุบัน
จูอิน เริ่มแจ้งเกิดในภาพยนตร์เรื่อง "คนเล็กนักเรียนโต ภาค2” จากนั้นก็มีผลงานละครกับทางสภานีโทรทัศน์ทีวีบี ส่วนใหญ่รับบทนางรอง จนกระทั่งเมื่อปีพ.ศ. 2537 ในวัย 23 ปี เธอได้แสดงเป็น อึ้งย้ง ใน มังกรหยก ภาค1 1994 ถึงแม้จะได้รับความนิยมในเกณฑ์ที่ดีในฮ่องกง เพราะมีเรตติ้งที่สูงกว่า มังกรหยก 1976 ฉบับ หมีเซียะ แต่ทว่าผู้ชมกลับนำไปเทียบกับเวอร์ชันยอดนิยมในยุค 80s คือ มังกรหยก 1983" ฉบับ องเหม่ยหลิง ที่ฮิตถล่มทลายทั่วโลก เลยดูเหมือนกับว่า มังกรหยก 1994 ไม่ค่อยดังเท่าที่ควร
จนมาประสบความสำเร็จจริง ๆ แบบไร้ข้อกังขากับบทบาท "เทพธิดาจื่อเสีย" ในภาพยนตร์เรื่อง "ไซอิ๋วเดี๋ยวลิงเดี๋ยวคน ภาค2" ที่ตอนแรกเข้าฉายในโรงหนังก็ไม่ได้ฮิตอะไรมากมาย แต่เมื่อเวลาผ่านไปมีการนำมาฉายซ้ำในจีนและยังถูกจัดอันดับให้เป็นหนึ่งในหนังฮ่องกงที่ดีที่สุด จนได้รับความนิยมขึ้นมา ทำให้บทบาทในภาพยนตร์เรื่องนี้ของเธอ กลายเป็นผลงานมาสเตอร์พีชที่สุดในช่วงชีวิตการเป็นนักแสดงของจูอิน และเธอถูกเรียกว่า "เทพธิดาจื่อเสีย" มาจนถึงทุกวันนี้
ปัจจุบันสามีเธอคือ "หวง กวนจง" หรือ "พอล หวัง (Paul Wong)" เป็นหนึ่งในสมาชิกวง Beyond และมีบุตรสาวดัวยกัน 1 คน มีชื่อว่าน้อง “ซาลาเปาไส้หมูแดง”
ประวัติ
"จูอิน" เกิดเมื่อวันที่ 25 ตุลาคม พ.ศ. 2514 ในเกาลูนที่ฮ่องกง พ่อของเธอมีอาชีพเป็นครูสอนคณิตศาสตร์ ต่อมาได้เริ่มทำธุรกิจกับแม่ของเธอจนประสบความสำเร็จ หลังจากเรียนจบชั้นมัธยมศึกษาปลาย เธอได้เข้าเรียนการแสดงที่ สถาบันการแสดงศิลปะ ฮ่องกง (HK Academy for Performing Arts) เมื่อปีพ.ศ. 2533 และสำเร็จการศึกษาในปี 2535 และในระหว่างนั้น จูอิน ก็ได้เป็นพิธีกรในรายการเด็กของสถานีโทรทัศน์ทีวีบี (TVB) และไม่นานหลังจากสำเร็จการศึกษาทางด้านการแสดง เธอได้เริ่มต้นชีวิตการแสดง โดยการเปิดตัวภาพยนตร์เรื่อง "คนเล็กนักเรียนโต ภาค2” ในปีพ.ศ. 2535 และเรื่องนี้ก็ทำให้เธอได้รับการเสนอชื่อเข้าชิงรางวัล "นักแสดงหญิงหน้าใหม่ยอดเยี่ยม" (Best New Artist HK Film Award) แต่ไม่ได้ ในช่วงที่เธอถ่ายทำภาพยนตร์เรื่องนี้ ทำให้เธอได้พบรักกับดาราตลกชื่อดัง โจว ซิงฉือ แต่ทว่าความรักของพวกเขา มีแต่ข่าวฉาวที่เต็มไปด้วยปัญหา และในไม่กี่ปีต่อมาทั้งสองก็ตกลงจบชีวิตรักในปีพ.ศ. 2538 และในปีเดียวกัน หลังจากที่ได้แยกทางกันแล้ว ทั้งคู่ก็ได้ปรากฏตัวบนจอภาพยนตร์ด้วยกันเป็นครั้งสุดท้ายในภาพยนตร์เรื่อง "ไซอิ๋ว เดียวลิงเดียวคน ภาค2" (โดยบทบาท เทพธิดาจื่อเสีย กลายเป็นบทบาทตัวแทนของเธอมาจนถึงปัจจุบัน) ก่อนที่เธอจะหันไปรับงานแสดงที่ไต้หวัน.
นอกจากนี้ในช่วงหนึ่ง จูอิน เคยร่วมงานกับสถานีโทรทัศน์ของ "ทีวีบี" มีผลงานละครในเรื่อง "เทพบุตรผู้พิชิต (Legenadary Ranger )"ในปีพ.ศ. 2536 ที่มี หลี่หมิง, หงซิน และ หลี่ เจียซิน แสดงนำ และในวัย 23 ปี ยังเคยได้แสดงเป็น อึ้งย้ง ในเวอร์ชัน มังกรหยกภาค 1 (1994) งานสร้างในปีพ.ศ. 2537 แต่เวอร์ชันนี้กลับไม่ประสบความสำเร็จเท่าที่ควร เพราะถูกนำไปเปรียบเทียบกับเวอร์ชันเก่ายอดนิยม คือ มังกรหยก ภาค1 (1983) ฉบับ องเหม่ยหลิง ที่มีผู้ชมชื่นชอบมากกว่า แต่อย่างไรก็ตาม มังกรหยก ภาค 1 (1994) มีเรตติ้งสูงกว่า มังกรหยก ภาค 1 (1976) ฉบับ หมีเซียะ ส่งให้เธอกลายเป็น อึ้งย้ง ที่ประสบความสำเร็จ(ทางด้านเรตติ้ง) เป็นอันดับสองรองจาก องเหม่ยหลิง
ชีวิตส่วนตัว
แต่แล้วในช่วงปีพ.ศ. 2536-2537 เขาก็มีข่าวกับนักแสดงสาว ม่อเหวินเหว่ย ที่เขาปั้นมากับมือ กลายเป็นข่าวรักสามเส้าขึ้นมา จนกระทั่งปีพ.ศ. 2538 เขากับจูอินก็ตัดสินใจแยกทางกัน พร้อมกับการแสดงหนังเรื่องสุดท้ายร่วมกันใน "ไซอิ๋วเดี๋ยวลิงเดี๋ยวคน" หลังจากความผิดหวังในครั้งนั้น จูอินก็หันไปเล่นละคร ที่ไต้หวัน
ต่อมาในปีพ.ศ. 2542 จูอิน ได้พบรักกับ "หวง กวนจง" หรือชื่อภาษาอังกฤษว่า "พอล หวัง" เป็นหนึ่งในสมาชิกวง Beyond ทั้งคู่คบกันมาอย่างยาวนาน แต่ไม่ได้แต่งงานกัน จนกระทั่งเมื่อวันที่ 8 กุมภาพันธ์ ปีพ.ศ. 2555 เว็บไซต์เจย์นสตาร์ ได้รายงานว่า จูอินได้ประกาศว่า เธอตั้งท้องได้ 2 เดือนแล้ว หลังคบหากับแฟนหนุ่มยาวนานถึง 13 ปี สำหรับข่าวการตั้งครรภ์ของจูอินครั้งนี้กลายเป็นที่โด่งดัง หลังจากที่ภาพดังกล่าวถูกปาปาราซซี่แอบไปดักถ่ายรูปทั้งคู่ที่หน้าคลินิก ช่วงที่จูอินเข้าไปตรวจครรภ์ ส่วน พอล หวัง ดูหนังสือเกี่ยวกับการเลี้ยงลูก อย่างไรก็ตาม รายงานข่าวยังได้วิเคราะห์ด้วยว่า ทั้งคู่อาจจะเข้าพิธีวิวาห์ในเร็ว ๆ นี้ เนื่องจากคบหากันมานานถึง 13 ปีแล้ว และฝ่ายชายมักบอกว่า พร้อมจะแต่งงานเมื่อใดก็ได้ ขณะที่ฝ่ายหญิงยังไม่อยากรีบแต่ง หลังจากนั้นทั้ง 2 ก็ประกาศแต่งงานกันทันที และคลอดลูกสาวในเวลาต่อมา โดยตั้งชื่อลูกสาวว่า "ซาลาเปาไส้หมูแดง".การท้องก่อนแต่งของเธอ ถูกกระแสโจมตีจากผู้ที่เคร่งศาสนาคริสต์ อย่างหนักมาก เพราะที่ผ่านมา จูอิน แสดงตัวเป็นชาวคริสต์ผู้เคร่งครัดและ เคยแสดงจุดยืนต่อต้านการมีเพศสัมพันธ์ก่อนแต่งงาน และยืนยันว่าตนเองยึดถือในเรื่องนี้มาโดยตลอด.
เกร็ดเล็กเกร็ดน้อย
จูอิน มักถูกสื่อมากมายเรียกเธอว่า "นางฟ้าจื่อเสีย" แต่ก็มีแฟนคลับเธอ ขนานนามเธอว่า "อึ้งย้งที่สวยที่สุด" (ความสวยขึ้นอยู่กับมุมมองของแต่ละคน)
แหล่งข้อมูล
1972
เจ้าชายเอ็ดเวิร์ด ดยุกแห่งเคนต์
เจ้าชายเอ็ดเวิร์ด ดยุคแห่งเคนต์ (His Royal Highness Prince Edward, Duke of Kent) (เอ็ดเวิร์ด จอร์จ นิโคลัส พอล แพทริค; ประสูติ 9 ตุลาคม ค.ศ. 1935) เป็นสมาชิกพระองค์หนึ่งในพระราชวงศ์อังกฤษ โดยเป็นพระราชนัดดาในสมเด็จพระเจ้าจอร์จที่ 5 พระองค์ทรงดำรงฐานันดรศักดิ์เป็น ดยุกแห่งเคนต์ มาตั้งแต่ปีค.ศ. 1942
เจ้าชายเอ็ดเวิร์ดทรงปฏิบัติพระกรณียกิจแทนสมเด็จพระบรมราชินีนาถเอลิซาเบธที่ 2 พระญาติชั้นที่หนึ่ง บางครั้งทรงเป็นที่รู้จักอย่างดีที่สุดในฐานะประธานสโมสรคร็อกเก็ตและเทนนิสแห่งอังกฤษ (All England Lawn Tennis and Croquet Club) โดยทรงมอบรางวัลเป็นโล่เกียรติยศแก่ผู้ชนะเลิศการแข่งขันเทนนิสวิมเบิลดันชาย อีกทั้งยังทรงเป็นผู้แทนพิเศษด้านการค้าและการลงทุนแห่งสหราชอาณาจักร ซึ่งทรงเกษียณในปีค.ศ. 2001
ขณะทรงพระเยาว์
เจ้าชายเอ็ดเวิร์ดประสูติเมื่อวันที่ 9 ตุลาคม ค.ศ.1935 ที่เลขที่ 3 จัตุรัสเบลเกรฟ ลอนดอน เป็นพระโอรสพระองค์โตในเจ้าชายจอร์จ ดยุกแห่งเคนต์ กับเจ้าหญิงมารีนา ดัชเชสแห่งเคนต์ พระบิดาของพระองค์ทรงเป็นพระราชโอสรพระองค์ที่ 4 ของสมเด็จพระเจ้าจอร์จที่ 5 กับสมเด็จพระราชินีแมรี พระมารดาเป็นบุตรของเจ้าชายนิโคลัสแห่งกรัซและเดนมาร์กกับแกรนด์ดัชเชสเยเลนา วลาดีมีรอฟนาแห่งรัสเซีย พระองค์ได้เข้าพิธีศีลล้างบาป ณ โบสถ์น้อยในพระราชวังบักกิงแฮม เมื่อวันที่ 20 พฤศจิกายน ค.ศ.1935 โดยทรงมีพ่อและแม่ทูนหัวดังต่อไปนี้คือ สมเด็จพระเจ้าเอ็ดเวิร์ดที่ 8 เจ้าหญิงแมรี พระราชกุมารีและเคาน์เตสแห่งฮาร์วุด เจ้าชายอาร์เธอร์ ดยุกแห่งคอนน็อตและสแตรธเอิร์น และเจ้าหญิงลูอิส ดัชเชสแห่งอาร์กายล์
เจ้าชายเอ็ดเวิร์ดทรงเริ่มศึกษาที่โรงเรียนลุดโกรฟในบาร์กเชอร์ ก่อนจะทรงศึกษาต่อที่วิทยาลัยอีตัน และที่สถาบันเลอ รอเซย์ในสกอตแลนด์ หลังจากนั้นพระองค์ทรงได้เข้าศึกษาโรงเรียนนายร้อยทหารบกแซนด์เฮิสต์ ซึ่งพระองค์ได้ชนะรางวัลเซอร์ เจมส์ มอนคริฟฟ์ เกียร์สัน ในด้านภาษาต่างประเทศ พระองค์สามารถพูดภาษาฝรั่งเศสได้อย่างคล่องแคล่ว ตามคำกล่าวของเจ้าชายไมเคิลแห่งเคนต์ว่า พระมารดาและพระปิตุจฉาของพระองค์จะพูดกันเป็นภาษาฝรั่งเศส
ในวันที่ 25 สิงหาคม ค.ศ.1942 พระบิดาของพระองค์ทรงประสบอุบติเหตุเครื่องบินตกในเคธเนส เจ้าชายเอ็ดเวิร์ดขณะทรงมีพระชนมายุ 6 พรรษา ทรงสืบทอดตำแหน่งดยุกแห่งเคนต์,เอิร์ลแห่งเซนต์แอนดรูว์และบารอนแห่งดาวน์แพทริค ในฐานะสมาชิกของราชวงศ์ เจ้าชายเอ็ดเวิร์ดเริ่มปฏิบัติพระกรณียกิจตั้งแต่พระชนมายุยังน้อย ในปีค.ศ.1952 ขณะพระชนมายุ 16 พรรษา ทรงเดินอยู่เบื้องหลังพระโกศของพระปิตุลาของพระองค์หรือสมเด็จพระเจ้าจอร์จที่ 6 และในค.ศ.1953 ทรงเข้าร่วมพิธีราชาภิเษกของสมเด็จพระราชินีเอลิซาเบธที่ 2 โดยพระองค์ได้ถวายความเคารพ เป็นลำดับที่ 3 หลังจากดยุคแห่งเอดินบะระ และดยุคแห่งกลอสเตอร์
การรับราชการทหาร
ในวันที่ 29 กรกฎาคม ค.ศ.1955 เจ้าชายเอ็ดเวิร์ดทรงจบการศึกษาจากโรงเรียนนายร้อยทหารบกแซนด์เฮิสต์ และได้รับราชการทหารจนได้เลื่อนยศเป็นร้อยเอกเมื่อวันที่ 29 กรกฎาคม ค.ศ.1961
จากนั้นในช่วงค.ศ.1962 - ค.ศ.1963 พระองค์ได้ไปปฏิบัติราชการที่ฮ่องกง หลังจากปฏิบัติราชการอยู่ในกองบัญชาการทางตะวันออก และได้รับเลื่อนยศเป็นพันตรีเมื่อวันที่ 31 ธันวาคม ค.ศ.1967 ในค.ศ.1970 พระองค์ทรงบัญชากองทหารกองทหารของเขาที่ประจำการในพื้นที่ฐานอธิปไตยของอังกฤษในไซปรัส ในช่วงต้นคริสต์ทศวรรษที่ 1970 และยังทรงทำหน้าที่ในไอร์แลนด์เหนือกับกองทหารของพระองค์ และได้รับการเลื่อนยศเป็นพันโทเมื่อวันที่ 30 มิถุนายน ค.ศ.1973 ก่อนที่จะทรงเกษียณจากการเป็นทหารเมื่อวันที่ 15 เมษายน ค.ศ.1976 ต่อมาทรงได้รับการเลื่อนยศเป็นพลตรีในวันที่ 11 มิถุนายน ค.ศ. 1983 และจอมพลในวันที่ 11 มิถุนายน ค.ศ. 1993
ชีวิตส่วนพระองค์
เจ้าชายเอ็ดเวิร์ทรงอภิเษกสมรสกับ แคทริน ลูซี แมรี เวิร์สลีย์ ลูกสาวคนเดียวของวิลเลียม เวอร์สลีย์ ที่ อาสนวิหารยอร์กในวันที่ 8 มิถุนายน ค.ศ.1961
ดยุกและดัชเชสแห่งเคนต์มีพระบุตรสี่คน ได้แก่ จอร์จ วินด์เซอร์ เอิร์ลแห่งเซนต์แอนดรูว์ (26 มิถุนายน ค.ศ. 1962), เลดีเฮเลน เทย์เลอร์ (28 เมษายน ค.ศ. 1964) ,ลอร์ดนิโคลัส วินด์เซอร์ (25 กรฎาคม ค.ศ. 1970) และลอร์ดแพทริค วินด์เซอร์(5 ตุลาคม ค.ศ.1977)ตามลำดับ
ดยุกและดัชเชสแห่งเคนต์อาศัยอยู่ที่พระราชวังเค็นซิงตันในลอนดอน
พระกรณียกิจ
ดยุกแห่งเคนต์ได้ปฏิบัติงานในนามสมเด็จพระราชินีนาถเอลิซาเบธที่ 2มานานกว่า 50 ปี ดยุคได้เป็นตัวแทนของสมเด็จพระราชินีในระหว่างการเฉลิมฉลองเอกราชในประเทศเครือจักรภพ ได้แก่ เซียร์ราลีโอน ยูกันดา กายอานา แกมเบีย และกานา เพื่อรำลึกถึงวันครบรอบ 50 ปีการได้รับเอกราช และเขายังเคยเป็นที่ปรึกษาแห่งรัฐอีกด้วย
หนึ่งในบทบาทที่สำคัญของดยุคหลายปีเป็นรองประธานคณะกรรมการการค้าระหว่างประเทศอังกฤษที่เคยเป็นคณะกรรมการการค้าโพ้นทะเลของอังกฤษและต่อมาก็เป็นตัวแทนพิเศษสำหรับการค้าและการลงทุนระหว่างประเทศของสหราชอาณาจักร ทำให้ดยุคแห่งเคนต์ได้เดินทางไปต่างประเทศเพื่อเป็นตัวแทนของรัฐบาลอังกฤษในการส่งเสริมความสัมพันธ์ทางการค้ากับต่างประเทศและองค์กรต่างๆ โดยต่อมาเจ้าชายแอนดรูว์ ดยุคแห่งยอร์กได้มารับตำแหน่งนี้ต่อ
ตั้งแต่ปีค.ศ.1971 ถึง ค.ศ. 2000 ดยุคแห่งเคนต์ได้ดำรงตำแหน่งประธานสมาคมฟุตบอลอังกฤษ และได้รับประธานสมาคมลูกเสือตั้งแต่ปี ค.ศ. 1975
อ้างอิง
1935
ซอมบี
ซอมบี (Zombie) คือสิ่งมีชีวิตที่ตายแล้วฟื้นในบันเทิงคดีที่เกิดจากที่ศพการกลับมามีชีวิต ซอมบีมักพบในสื่อบันเทิงแนวสยองขวัญและจินตนิมิต คำนี้มาจากนิทานพื้นบ้านชาวเฮติที่ว่าซอมบีเป็นศพคนตายที่กลับมามีชีวิตด้วยวิธีการต่าง ๆ ส่วนใหญ่มาจากเวทมนตร์ การพรรณนาถึงซอมบีในสมัยใหม่ไม่จำเป็นต้องเกี่ยวข้องกับเวทมนตร์ แต่มักใช้วิธีการทางวิทยาศาสตร์ เช่น การแผ่รังสี โรคทางจิต ไวรัส อุบัติเหตุทางวิทยาศาสตร์ เป็นต้น
คำว่า "zombie" ในภาษาอังกฤษมีบันทึกครั้งแรกในปี ค.ศ. 1819 ในประวัติศาสตร์ของประเทศบราซิล โดยโรเบิร์ต เซาทีย์ ในรูปคำว่า "zombi" พจนานุกรมภาษาอังกฤษ ฉบับออกซฟอร์ด กำหนดจุดกำเนิดของคำว่าเป็นภาษาแอฟริกันตะวันตก และเปรียบเทียบกับคำภาษาคองโกว่า nzambi (พระเจ้า) และ zumbi (เครื่องราง)
ซอมบีในลัทธิวูดู
ในลัทธิวูดูนั้น ซอมบีเป็นศพที่ถูกปลุกให้กลับมาอีกครั้งโดยพ่อมดที่เรียกว่า "บอคอร์" (Bokor) ซอมบีนั้นไม่มีความคิดของตนเองและจะทำงานรับใช้ตามที่เจ้านายต้องการ เชื่อกันว่าถ้าให้ซอมบีกินเกลือแล้ว ซอมบีก็จะกลับไปตายที่หลุมศพของตนอีกครั้ง
ในปี ค.ศ. 1937 โซรา เนียล เฮิร์สตัน ซึ่งกำลังศึกษาเรื่องคติชนวิทยาของประเทศเฮติได้พบกับสตรีที่ครอบครัวอ้างว่าเป็นซอมบีของเฟลิเซีย เฟลิกซ์ เมนเทอร์ ซึ่งเสียชีวิตและได้รับการฝังเมื่อสามสิบปีก่อนหน้านั้น เฮิร์สตันได้ตามสืบข่าวลือเรื่องของคนที่ถูกยาที่มีผลทางจิตเข้าไป แต่ก็ไม่สามารถหาผู้ที่ยอมให้ข้อมูลที่ชัดเจนได้ เธอเชื่อว่ารากฐานของลัทธิวูดูนั้นน่าจะเป็นแพทยศาสตร์ที่มีการใช้ยาซึ่งวิทยาศาสตร์ยังไม่รู้จักมากกว่าจะเป็นพิธีกรรม
เวท ดาวิส ได้เขียนถึงเรื่องซอมบีในทางแพทยศาสตร์จากประสบการณ์ที่เดินทางไปเฮติในปี ค.ศ. 1982 ไว้ในหนังสือสองเล่มคือ The Serpent and the Rainbow และ Passage of Darkness: The Ethnobiology of the Haitian Zombie ดาวิสระบุว่าซอมบีนั้นเกิดจากผงแป้งสองชนิดเข้าไปในกระแสเลือด โดยแป้งชนิดแรกคือ coup de poudre ซึ่งมีพิษที่เรียกว่า tetrodotoxin ซึ่งเป็นพิษกับระบบประสาทและพบได้ในเนื้อของปลาปักเป้า ส่วนแป้งประเภทที่สองนั้นเป็นยากล่อมประสาท เมื่อใช้รวมกันแล้ว บอคอร์จะสามารถควบคุมเหยื่อผู้เคราะห์ร้ายได้
ซอมบิ (zombi) ยังเป็นชื่อหนึ่งของโลอา งูดัมบาลา (Damballah) ซึ่งมีต้นกำเนิดจากแถบไนเจอร์-คองโก ลัทธิวูดูในแอฟริกาตะวันตก
ปาลังการายา
ปาลังการายา (Palangka Raya) เป็นเมืองหลวงของจังหวัดกาลีมันตันกลาง ประเทศอินโดนีเซีย ยังเป็นที่รู้จักจากการเป็นเมืองที่ตั้งอยู่ตอนกลางของเกาะบอร์เนียวที่อยู่ระหว่างแม่น้ำกาฮายันกับแม่น้ำซาบาเงา สนามบินที่ใกล้ที่สุดของเมืองคือ สนามจีลิก รีวุต
เมืองมีประชากร 220,962 คน จากข้อมูลการสำรวจสำมะโนประชากรปี ค.ศ. 2010 (เปรียบเทียบกับการสำรวจในปี 2000 มีประชากร 158,770 คน) โดยมีความหนาแน่นประชากรเฉลี่ย 92.1 คน/ตร.กม. (การสำรวจสำมะโนประชากรปี 2010) และการประเมินประชากรอย่างเป็นทางการล่าสุดเมื่อเดือนมกราคม 2014 มีประชากร 236,601 คน
ปาลังการายายังถือได้ว่าเป็นตัวเต็งในการเป็นเมืองหลวงแห่งใหม่ของอินโดนีเซีย
สโตนเฮนจ์
สโตนเฮนจ์ (Stonehenge) เป็นอนุสรณ์สถานยุคก่อนประวัติศาสตร์ กลางทุ่งราบกว้างใหญ่บนที่ราบซอลส์บรี (Salisbury Plain) ในบริเวณตอนใต้ของเกาะอังกฤษ ตัวอนุสรณ์สถานประกอบด้วยแท่งหินขนาดยักษ์ 112 ก้อน ตั้งเรียงกันเป็นวงกลมซ้อนกัน 3 วง แท่งหินบางอันตั้งขึ้น บางอันวางนอนลง และบางอันก็ถูกวางซ้อนกัน
นักโบราณคดีเชื่อว่ากลุ่มกองหินนี้ถูกสร้างขึ้นจากที่ไหนสักแห่งเมื่อประมาณ 3000–2000 ปีก่อนคริสตกาล กล่าวคือ การหาอายุจากคาร์บอนกัมมันตรังสีเมื่อ พ.ศ. 2551 เผยให้เห็นว่าหินก้อนแรกถูกวางตั้งเมื่อประมาณ 2400–2200 ปีก่อนคริสตกาล ในขณะที่ทฤษฎีอื่น ๆ ระบุว่ากลุ่มหินที่ถูกวางตั้งมาตั้งแต่ก่อนหน้านั้นถึง 3000 ปีก่อนคริสตกาล
นักวิทยาศาสตร์และนักประวัติศาสตร์ต่างสงสัยว่า คนในสมัยก่อนสามารถยกแท่งหินที่มีน้ำหนักกว่า 30 ตัน ขึ้นไปวางเรียงกันได้อย่างไร ทั้ง ๆ ที่ปราศจากเครื่องทุ่นแรงอย่างที่เราใช้อยู่ในปัจจุบัน และบริเวณที่ราบดังกล่าวไม่มีก้อนหินขนาดมหึมานี้ ดังนั้นจึงสันนิษฐานว่าผู้สร้างต้องทำการชักลากแท่งหินยักษ์ทั้งหมดมาจากที่อื่น ซึ่งคาดว่าน่าจะมาจาก "ทุ่งมาร์ลโบโร" ที่อยู่ไกลออกไปประมาณ 40 กิโลเมตร
สโตนเฮนจ์และหินบริเวณโดยรอบได้ถูกขึ้นทะเบียนเป็นมรดกโลกในปี ค.ศ. 1986 และยังถูกจัดให้เป็นหนึ่งในเจ็ดสิ่งมหัศจรรย์ของโลกในยุคกลางอีกด้วย
วิกิมีเดียคอมมอนส์
วิกิมีเดียคอมมอนส์ (Wikimedia Commons) เป็นหนึ่งในโครงการของ มูลนิธิวิกิมีเดีย โดยจัดเก็บเนื้อหาที่เป็นรูปภาพ ไฟล์เสียง ไฟล์วิดีโอ โดยเนื้อหาที่สามารถเก็บได้จะเป็นลิขสิทธิ์เสรีเท่านั้น และไม่มีการใช้ลิขสิทธิ์ของผู้อื่นโดยชอบ
หนุมานประสานกาย
หนุมานประสานกาย เป็นพืชชนิดหนึ่ง อยู่ในวงศ์เล็บครุฑ (Araliaceae)
องค์การกระจายเสียงและแพร่ภาพสาธารณะแห่งประเทศไทย
องค์การกระจายเสียงและแพร่ภาพสาธารณะแห่งประเทศไทย ชื่อย่อ "ส.ส.ท." (Thai Public Broadcasting Service; TPBS) เป็นหน่วยงานของรัฐ มีสถานะเป็นนิติบุคคลมหาชน จัดตั้งขึ้นตามพระราชบัญญัติองค์การกระจายเสียงและแพร่ภาพสาธารณะแห่งประเทศไทย พ.ศ. 2551 มีหน้าที่เป็นสื่อสาธารณะด้านวิทยุกระจายเสียงและวิทยุโทรทัศน์
ส.ส.ท. เกิดขึ้นหลังจากการที่สำนักงานปลัดสำนักนายกรัฐมนตรียึดสัมปทานคืนจากไอทีวี และรัฐบาลพลเอกสุรยุทธ์ จุลานนท์ นำช่องสัญญาณดังกล่าวมาจัดตั้งเป็น สถานีโทรทัศน์สาธารณะ โดยให้กรมประชาสัมพันธ์เป็นผู้ดำเนินงานชั่วคราว ก่อนมีการจัดตั้ง ส.ส.ท. โดยได้รับโอนกิจการและเข้ามาบริหารงาน สถานีโทรทัศน์ไทยพีบีเอส เริ่มออกอากาศอย่างเป็นทางการในวันศุกร์ที่ 15 กุมภาพันธ์ พ.ศ. 2551 หลังทดลองออกอากาศ 1 เดือน
หนุมานประสานกาย
หนุมานประสานกาย ใช้เป็นพืชสมุนไพรไทย ใช้ประโยชน์ในการรักษาโรค โดยใช้ใบสดเล็ก ๆ เคี่ยวให้เหลือ 1 ใน 3 ดื่มเป็นน้ำวันละ 2 ครั้ง ก่อนมื้ออาหารเช้า-เย็น เป็นเวลา 49 วัน รักษาโรคหืด
องค์การกระจายเสียงและแพร่ภาพสาธารณะแห่งประเทศไทย
ประวัติ
เมื่อปี 2549 ศาลปกครองสูงสุดมีคำสั่งเมื่อวันที่ 13 ธันวาคม พ.ศ. 2549 ให้ไอทีวี กลับไปจ่ายค่าสัมปทานปีละ 1,000 ล้านบาทต่อปีตามเดิม และต้องปรับผังรายการในช่วงเวลายอดนิยมให้มีรายการสาระประโยชน์ร้อยละ 70 และรายการบันเทิงร้อยละ 30 ตั้งแต่วันที่ 1 เมษายน พ.ศ. 2547 หลังจากนั้นไอทีวี ไม่สามารถจ่ายค่าปรับจำนวน 101,000,000,000 บาท ดังกล่าวให้กับสำนักงานปลัดสำนักนายกรัฐมนตรีได้ ทำให้สัมปทานคลื่นความถี่ดังกล่าวถูกยึดคืนมาเป็นของรัฐ เมื่อวันที่ 7 มีนาคม พ.ศ. 2550 ในระยะแรกรัฐบาล โดยกรมประชาสัมพันธ์เป็นผู้รับผิดชอบดำเนินการออกอากาศสถานีโทรทัศน์ทีไอทีวีชั่วคราว ตั้งแต่วันที่ 8 มีนาคม พ.ศ. 2550 ถึงวันที่ 14 มกราคม พ.ศ. 2551
ช่วงกลางปี 2550 ในรัฐบาลพลเอกสุรยุทธ์ จุลานนท์ได้เสนอร่างกฎหมายให้ไอทีวีเป็นสถานีโทรทัศน์สาธารณะ ตาม พ.ร.บ. ส.ส.ท. ส่งผลให้กรมประชาสัมพันธ์ได้ยุติการดำเนินการออกอากาศและส่งต่อภารกิจดังกล่าวให้สำนักงานปลัดสำนักนายกรัฐมนตรี เป็นผู้ดำเนินการในช่วงเปลี่ยนผ่าน ต่อมา ส.ส.ท. ได้รับโอนบรรดากิจการ อำนาจหน้าที่ ทรัพย์สิน งบประมาณ หนี้ สิทธิ คลื่นความถี่ และภาระผูกพันของสำนักงานปลัดสำนักนายกรัฐมนตรี ตามความในมาตรา 57 แห่ง พ.ร.บ. ส.ส.ท.
โครงสร้างการบริหาร
พ.ร.บ. ส.ส.ท. กำหนดโครงสร้างการบริหารของ ส.ส.ท. เป็น 2 ส่วน คือ คณะกรรมการนโยบาย และคณะกรรมการบริหาร โดยบทเฉพาะกาลมาตรา 58 กำหนดให้คณะรัฐมนตรีแต่งตั้งคณะกรรมการไม่เกิน 5 คน เป็นคณะกรรมการนโยบายชั่วคราว จนกว่าจะมีการแต่งตั้งคณะกรรมการนโยบายที่ได้มีการสรรหาไว้แล้วภายใน 180 วันนับแต่วันใช้บังคับ โดยให้สำนักงานปลัดสำนักนายกรัฐมนตรีทำหน้าที่เป็นหน่วยงานธุรการ
คณะกรรมการนโยบาย
คณะกรรมการนโยบายมีจำนวนทั้งหมด 9 คน ประกอบด้วย ประธานกรรมการ และกรรมการอื่น ๆ อีกไม่เกิน 8 คน ซึ่งมาจากผู้ทรงคุณวุฒิด้านต่าง ๆ ได้แก่ ด้านสื่อสารมวลชน 2 คน ด้านบริหารจัดการองค์กร 3 คน และด้านประชาสังคม 4 คน
คณะกรรมการนโยบายชุดปัจจุบัน ประกอบด้วยดังนี้
ด้านการบริหารจัดการองค์กร
ด้านกิจการสื่อสารมวลชน
คณะกรรมการบริหาร
คณะกรรมการบริหารมีทั้งหมด 11 คน ประกอบด้วยผู้อำนวยการเป็นประธานกรรมการโดยตำแหน่ง รองผู้อำนวยการจำนวนไม่เกิน 6 คน และกรรมการบริหารจำนวนไม่เกิน 4 คน ทำหน้าที่ในการควบคุมดูแลการผลิตรายการของสถานีโทรทัศน์ไทยพีบีเอส การดำเนินงานขององค์การ การจัดทำแผนการดำเนินงาน รวมไปจนถึงการประเมินคุณภาพของรายการ ทั้งนี้คณะกรรมการบริหารมีวาระการดำรงตำแหน่งคราวละ 4 ปีเช่นเดียวกับคณะกรรมการนโยบาย
แต่งตั้งเมื่อวันที่ 27 กรกฎาคม พ.ศ. 2560 โดยมีผลบังคับใช้ ตั้งแต่วันที่ 31 กรกฎาคม พ.ศ. 2560 มีดังต่อไปนี้
ทุน
ตาม พ.ร.บ. ส.ส.ท. มาตรา 11 กำหนดแหล่งที่มาของเงินทุนที่จะใช้ในการบริหารงานของ ส.ส.ท. ไว้ดังต่อไปนี้ สำหรับการรับเงินตามข้อ 5 ต้องไม่ทำให้องค์การขาดความเป็นอิสระในการดำเนินงาน หรือให้กระทำการอันขัดหรือแย้งต่อวัตถุประสงค์ขององค์การฯ และตามข้อ 2 และ 3 ต้องใช้สนับสนุนพัฒนาศักยภาพ และให้โอกาสสร้างสรรค์แก่ผู้ผลิตรายการอิสระในอัตราที่คณะกรรมการนโยบายกำหนด แต่ต้องไม่เกินร้อยละสิบของรายได้ดังกล่าว ทั้งนี้ รายได้ขององค์การฯ ไม่ต้องนำส่งเป็นรายได้ของแผ่นดินตามกฎหมายว่าด้วยเงินคงคลังและกฎหมายว่าด้วยวิธีการงบประมาณ
พ.ร.บ. ส.ส.ท. กำหนดให้ ส.ส.ท. มีอำนาจจัดเก็บเงินบำรุงองค์การจากผู้มีหน้าที่เสียภาษีตามกฎหมายว่าด้วยสุราและกฎหมายว่าด้วยยาสูบ ในอัตราร้อยละ 1.5 ของภาษีที่เก็บจากสุราและยาสูบตามกฎหมายว่าด้วยสุราและกฎหมายว่าด้วยยาสูบ และจัดสรรให้เป็นรายได้ขององค์การ โดยให้มีรายได้ สูงสุดปีงบประมาณละไม่เกิน 2,000 ล้านบาท (รัฐมนตรีว่าการกระทรวงการคลังมีอำนาจปรับเพดานสูงสุดของเงินได้ทุก ๆ 3 ปี)
อาคารสำนักงานใหญ่
ในช่วงระยะเริ่มแรกของการก่อตั้ง ส.ส.ท. ได้ใช้พื้นที่ชั้น 13 อาคารชินวัตรทาวเวอร์ 3 ซึ่งเป็นสำนักงานของสถานีโทรทัศน์ทีไอทีวีเดิม เป็นสำนักงานชั่วคราว ต่อมา ส.ส.ท. ได้สร้างอาคารสำนักงานถาวร ติดกับสโมสรตำรวจ เริ่มทำงานที่สำนักงานใหญ่ตั้งแต่ 9 เมษายน พ.ศ. 2554 และเริ่มออกอากาศจากสำนักงานใหญ่อย่างเป็นทางการเมื่อวันที่ 21 พฤษภาคม ปีเดียวกัน และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดสำนักงานใหญ่ ในวันอังคารที่ 17 กรกฎาคม พ.ศ. 2555
อาคารสำนักงานใหญ่ ส.ส.ท. ประกอบด้วยกลุ่มอาคาร 4 หลัง ได้แก่
สถานีโทรทัศน์ไทยพีบีเอส
สถานีโทรทัศน์ไทยพีบีเอส เป็นสถานีโทรทัศน์ออกอากาศผ่านเสาอากาศภาคพื้นดินแห่งที่ 6 ของประเทศไทย เริ่มแพร่ภาพออกอากาศครั้งแรก เมื่อวันที่ 1 กรกฎาคม พ.ศ. 2539 ภายใต้ชื่อ สถานีโทรทัศน์ไอทีวี และภายหลังเปลี่ยนชื่อเป็น สถานีโทรทัศน์ทีไอทีวี แต่เมื่อวันที่ 15 มกราคม พ.ศ. 2551 เป็นต้นมานั้น ได้ออกอากาศเป็นสถานีโทรทัศน์สาธารณะ ชึ่งเป็นรูปแบบปัจจุบัน ก่อนออกอากาศอย่างเป็นทางการในอีก 1 เดือนหลัง คือวันที่ 15 กุมภาพันธ์ ปีเดียวกัน ทางสถานีฯ ส่งสัญญาณออกอากาศทางโทรทัศน์สีในระบบยูเอชเอฟ ช่อง 29 (ระบบแอนะล็อก) และช่อง 3 (ระบบดิจิทัล) จากกรุงเทพมหานคร และมีสถานีเครือข่ายในภูมิภาคอีกด้วย
สถานีฯ ได้นำเสนอการรายงานข่าวสาร สาระบันเทิง รายการเพื่อเด็กและเยาวชน และรายการความรู้ ที่บริหารด้วยความเป็นไทย มีความสมดุล ซื่อตรงต่อจรรยาบรรณ มุ่งดำเนินการโดยปราศจากอคติทางการเมือง และผลประโยชน์เชิงพาณิชย์ เป็นต้น
สถานีวิทยุไทยพีบีเอส
สถานีวิทยุไทยพีบีเอส เป็นสถานีวิทยุของไทยพีบีเอสที่กระจายเสียงในระบบออนไลน์ ซึ่งเสนอรายการข่าวสาร (บางรายการรับสัญญาณการออกอากาศจากความถี่เสียงของสถานีโทรทัศน์ไทยพีบีเอส) สาระต่างๆ เพื่อประโยชน์สาธารณะและสังคม โดยสามารถรับฟังการกระจายเสียงของสถานีฯ ได้ผ่านทางเว็บไซต์ www.thaipbsradio.com
สภาผู้ชมและผู้ฟังรายการ
เป็นส่วนหนึ่งของ ส.ส.ท. ที่มีสมาชิก 50 คน ที่คัดเลือกจากผู้สมัครจากแต่ละกลุ่ม มากลุ่มละ 4 คน และคณะกรรมนโยบายมาคัดเลือกอีกทีหนึ่งโดยคัดเลือกให้เลือกเพียง 50 คนที่ กฎหมาย เพื่อเป็นกลไลในการรับฟังความคิด นอกจากนี้ยังผู้ตรวจสอบภายในและศูนย์เพื่อนไทยพีบีเอส เพื่อให้ไทยพีบีเอส วิทยุไทย และสื่อใน ส.ส.ท. เป็นสิ่งที่ตอบสนองคนทุกกลุ่มได้อย่างชัดเจนและเป็นธรรม
ศูนย์เพื่อนไทยพีบีเอส
เป็นหน่วยงานที่เปิดรับฟังความคิดเห็นและร่วมกันตรวจสอบพฤติกรรมการผลิตและดำเนินรายการต่าง ๆ ของสถานีวิทยุและสถานีโทรทัศน์ของไทยพีบีเอสไปพร้อมกันกับผู้ชมและผู้ฟังการออกอากาศ
ผู้อำนวยการ
รายนามผู้อำนวยการ ส.ส.ท. มีดังต่อไปนี้
อัมเบรลลาคอร์ปอเรชัน
อัมเบรลลาคอร์ปอเรชัน (Umbrella Corporation) เป็นชื่อบริษัท ในเกม และภาพยนตร์ Resident Evil (หรือ "Bio Hazard"" ใน เวอร์ชั่นต้นฉบับ) ไม่ใช่เรื่องจริงที่เกิดขึ้น บริษัท อัมเบรลลา ทำการทดลองเกี่ยวกับการตัดต่อพันธุกรรมของเชื้อโรคในสิ่งก่อสร้างที่เรียกว่า "รวงผึ้ง" (The Hive) และมีการรั่วไหลทำให้เกิดการติดเชื้อ โดยเนื้อเรื่องในส่วนของเกมกับภาพยนตร์จะแตกต่างกัน หลังจากจบเนื้อเรื่องในภาคแรกแล้ว ในภาคที่สองจะพูดถึงการติดเชื้อที่ระบาดไปถึงเมือง Raccoon City (เมืองสมมติ) ซึ่งเป็นเป็นเมืองเล็กๆ ที่อยู่ตรงรอยต่อระหว่าง สหรัฐ กับ แคนนาดา โดยตามเนื้อเรื่องนั้น เมืองนี้ได้ถูกลบออกจากแผนที่โลกไปแล้ว
ดูเพิ่ม
เรซิเดนต์อีวิล 7:เนื้อเรื่อง
อ้างอิง
List of Resident Evil characters
ตานหม่อน
ตานหม่อน เป็นพืชชนิดเดียวในสกุล Tarlmounia มีถิ่นกำเนิดในอินเดีย, พม่า และไทย รวมถึงกลายเป็นพืชท้องถิ่นในตอนใต้ของไต้หวันและรัฐควีนส์แลนด์ของออสเตรเลีย  ลักษณะเป็นไม้เถาหรือไม้พุ่มเลื้อย ขึ้นแทรกในซอกหินตามหน้าผาชัน ลำต้นแตกกิ่งแขนงระเกะระกะ ห้อยระย้าลงมาตามหน้าผา กิ่งก้านเล็กเรียว มีสันตามยาว ขนสีเงิน ใบเดี่ยวเรียงสลับรูปใบหอกกลับ ขอบใบเรียบ เนื้อใบหนาคล้ายแผ่นหนัง ด้านบนเกลี้ยง ด้านล่างมีขนสีเงิน ด้านบนสีเขียว ด้านล่างสีขาว ดอกเป็นช่อกระจุกแน่น ดอกเล็กมีขนาดเล็ก เริ่มบานเป็นสีม่วง เมื่อโรยเป็นสีขาว มีกลิ่นหอม ออกที่ยอดหรือซอกใบ กลีบดอกสีนวล ผลเป็นผลแห้งไม่แตก ผลแห้งมีต่อมใส ๆ สีน้ำตาลอ่อน กระจายตามผิวผล มีขนเป็นพู่ติดรอบปลายผล
ตานหม่อนจัดเป็นสมุนไพรที่สามารถนำมาทำเป็นยาขับพยาธิได้ ใช้เป็นยาแก้พิษตานซาง ใช้ขับพยาธิไส้เดือนในท้อง และเป็นสมุนไพรหนึ่งในตำรับยาประสะมะแว้ง ซึ่งใช้บรรเทาอาการไอ ขับเสมหะ ช่วยให้ชุ่มคอ
โดมินิก โซโบสลอยี
โดมินิก โซโบสไล (Dominik Szoboszlai; เกิด 25 ตุลาคม ค.ศ. 2000) เป็นนักฟุตบอลอาชีพชาวฮังการีซึ่งเล่นตำแหน่งกองกลางให้แก่ลิเวอร์พูล และเป็นกัปตันทีมของทีมชาติฮังการี
โซโบสลอยีเป็นตัวแทนของทีมชาติฮังการีทั้งในระดับเยาวชนและทีมชาติชุดใหญ่ เขาเปิดตัวในนามทีมชาติชุดใหญ่ในรอบคัดเลือกยูโร 2020 ช่วยให้ประเทศของเขาผ่านเข้ารอบสุดท้ายด้วยการทำประตูในนาทีสุดท้ายในการแข่งขันรอบเพลย์ออฟพบกับไอซ์แลนด์
เร็ดบุลซัลทซ์บวร์ค
ระหว่างฤดูกาล 2017–18 เขาเปิดตัวในเกมกับเอาส์ทรีอาวีนเมื่อวันที่ 27 พฤษภาคม ค.ศ. 2018 เขาลงสนามในนาทีที่ 57 แทนอีน็อก อึมเวปู เขายิงประตูแรกให้สโมสรในออสเตรียนคัพ ที่ชนะสโมสรกีฬาเอโกลชวาทซ์ 6–0
แม็ส
แม็ส (Metz,, ฟังเสียง) ตั้งอยู่ทางทิศตะวันออกเฉียงเหนือของประเทศฝรั่งเศส เป็นเมืองหลวงของแคว้นลอแรน เมืองหลักของจังหวัดโมแซลในประเทศฝรั่งเศส เมืองแม็สตั้งอยู่ทางตรงที่แม่น้ำโมแซลมาบรรจบกับแม่น้ำแซย์ และเป็นนครหลวงโบราณของอาณาจักรออสเตรเซียของราชวงศ์กาโรแล็งเชียง โดยมีมรดกทางวัฒนธรรมเป็นโบราณสถานซึ่งเชื่อมโยงประวัติศาสตร์ของเมืองย้อนไปกว่า 3000 ปี รวมไปถึงศิลปกรรมในยุคที่ถูกยึดครองโดยจักรวรรดิเยอรมนีช่วงปลายศตวรรษที่ 19 ซึ่งปรากฏชัดบริเวณย่านจักรวรรดิ (Le quartier impérial) แม้ว่าในประวัติศาสตร์น็องซีจะเป็นเมืองหลวงของอาณาจักรดยุคแห่งลอแรน แต่แม็สได้รับเลือกให้เป็นเมืองหลวงของแคว้นลอแรนที่ตั้งขึ้นใหม่ในกลางคริสต์ศตวรรษที่ 20 เพราะความที่เคยเป็นเมืองหลวงของโลทาริงเกีย
ลักษณะทางภูมิศาสตร์
แม็สอยู่ในชัยภูมิที่ถือได้ว่าเป็นจุดเชื่อมต่อที่สำคัญของยุโรปตะวันตก โดยเชื่อมเมืองสำคัญของหลายประเทศของเบลเยียม ลักเซมเบิร์ก เยอรมนี และฝรั่งเศส ลักษณะของการตั้งเมืองแม็สแบ่งออกเป็นสองส่วน โดยซีกตะวันตกตั้งอยู่ในส่วนที่เป็นที่ราบแอ่งริมแม่น้ำโมแซลซึ่งพาดผ่านเมืองทางตะวันตกเฉียงใต้และซีกตะวันออกตั้งอยู่บนเนินเขาซึ่งเป็นส่วนหนึ่งของเขาแซ็งกองตัง อยู่ในเขตภูมิอากาศอบอุ่น ในฤดูร้อนและฤดูหนาวมีความแตกต่างกันค่อนข้างมาก
สโมสรฟุตบอลเอฟเวอร์ตันในฤดูกาล 2019–20
สโมสรฟุตบอลเอฟเวอร์ตันในฤดูกาล 2019–20 เป็นฤดูกาลที่ 66 ของเอฟเวอร์ตันในลีกสูงสุดของฟุตบอลอังกฤษ และเป็นปีที่ 142 ของพวกเขาในการดำรงอยู่บนลีกสูงสุด. พวกเขาจะได้เข้าร่วมการแข่งขันใน พรีเมียร์ลีก, เอฟเอคัพ และ อีเอฟแอลคัพ.
ฤดูกาลนี้เริ่มต้นครอบคลุมระหว่างวันที่ 1 กรกฎาคม ค.ศ. 2019 ถึง 30 มิถุนายน ค.ศ. 2020.
ปรี-ซีซัน
เมื่อวันที่ 12 มิถุนายน ค.ศ. 2019, เอฟเวอร์ตันได้ประกาศถึงโปรแกรมการแข่งขันช่วงปรี-ซีซันของพวกเขา. พวกเขาจะได้เข้าร่วมในปีนี้ของโอเพิลคัพครั้งนี้.
แมตช์การแข่งขัน
เมื่อวันที่ 13 มิถุนายน ค.ศ. 2019, โปรแกรมการแข่งขันของเอฟเวอร์ตันก็ได้ถูกประกาศขึ้น.
อีเอฟแอลคัพ
เอฟเวอร์ตันได้เข้าร่วมการแข่งขันในรอบที่สองและถูกจับสลากออกไปเยือน ลิงคอล์นซิตี. พวกเขาได้ผ่านเข้าสู่รอบที่สามสำเร็จด้วยการเอาชนะ 4-2 เหนือ ลิงคอล์นซิตี และต่อมาถูกจับสลากในรอบที่สามโดยออกไปเยือน เชฟฟีลด์เวนส์เดย์. การจับสลากสำหรับรอบที่สี่ได้จัดขึ้นเมื่อวันที่ 25 กันยายน ค.ศ. 2019. การจับสลากรอบก่อนรองชนะเลิศได้ดำเนินการไปเมื้อวันที่ 31 ตุลาคม, ถ่ายทอดสดทาง บีบีซี เรดิโอ 2.
การลงสนามและการทำประตู
! colspan=14 style=background:#dcdcdc; text-align:center| ผู้รักษาประตู
! colspan=14 style=background:#dcdcdc; text-align:center| กองหลัง
! colspan=14 style=background:#dcdcdc; text-align:center| กองกลาง
! colspan=14 style=background:#dcdcdc; text-align:center| กองหน้า
! colspan=14 style=background:#dcdcdc; text-align:center| ผู้เล่นที่ย้ายออก/ปล่อยยืมตัวจากสโมสรระหว่างฤดูกาล
ผู้ทำประตู
{| class="wikitable" style="text-align:center;" !"width:35px;"|Rank !"width:35px;"|Pos. !"width:35px;"|No. !"width:200px;"|ผู้เล่น !"width:75px;"|พรีเมียร์ลีก !"width:75px;"|เอฟเอคัพ !"width:75px;"|ลีกคัพ !"width:75px;"|ทั้งหมด !colspan="4"|ทั้งหมด || 41 || 0 || 10 || 51
ผู้ผ่านบอลสูงสุด
{| class="wikitable" style="text-align:center;" !"width:35px;"|Rank !"width:35px;"|Pos. !"width:35px;"|No. !"width:200px;"|ผู้เล่น !"width:75px;"|พรีเมียร์ลีก !"width:75px;"|เอฟเอคัพ !"width:75px;"|ลีกคัพ !"width:75px;"|ทั้งหมด !colspan="4"|ทั้งหมด || 31 || 0 || 8 || 39
สงครามหกวัน
สงครามหกวัน (Six-Day War; מִלְחֶמֶת שֵׁשֶׁת הַיָּמִים; النكسة,, หรือ حرب 1967) มีอีกชื่อว่า '''สงครามอาหรับ–อิสราเอล ค.ศ. 1967 หรือ สงครามอาหรับ–อิสราเอลครั้งที่สาม''' เป็นสงครามสู้รบกันระหว่างวันที่ 5 ถึง 10 มิถุนายน ค.ศ. 1967 ระหว่างประเทศอิสราเอล กับจอร์แดน ซีเรียและอียิปต์
เท้าความถึงสงครามอาหรับ-อิสราเอล ค.ศ. 1948 ความสัมพันธ์ระหว่างอิสราเอลกับประเทศอาหรับที่อยู่ติดกันยังไม่เป็นปกติหลังสงคราม ใน ค.ศ. 1956 อิสราเอลบุกครองคาบสมุทรไซนายของอียิปต์ โดยมีวัตถุประสงค์ข้อหนึ่งเพื่อเปิดช่องแคบติรานที่อียิปต์สั่งห้ามเรืออิสราเอลผ่านตั้งแต่ ค.ศ. 1950 สุดท้ายอิสราเอลถูกบีบให้ถอนกำลังออก แต่ได้รับคำมั่นว่าช่องแคบติรานจะเปิดให้เรือผ่านได้ มีการวางกำลังฉุกเฉินของสหประชาชาติตามเส้นเขตแดน แต่ไม่มีความตกลงลดกำลังทหาร ในช่วงไม่กี่เดือนก่อนเดือนมิถุนายน ค.ศ. 1967 ความขัดแย้งสูงขึ้นอย่างอันตราย อิสราเอลย้ำจุดยืนว่าการปิดช่องแคบติรานไม่ให้เรืออิสราเอลผ่านได้ถือเป็นเหตุแห่งสงคราม ฝ่ายประธานาธิบดีญะมาล อับดุนนาศิรแห่งอียิปต์ประกาศปิดช่องแคบห้ามเรืออิสราเอลผ่านในเดือนพฤษภาคม กับทั้งสั่งระดมพลอียิปต์ตามเขตแดนกับอิสราเอล และขับไล่กำลังสหประชาชาติออกจากพื้นที่
ในวันที่ 5 มิถุนายน อิสราเอลเปิดฉากโจมตีทางอากาศต่อสนามบินของอียิปต์ ซึ่งในทีแรกอ้างว่าเป็นฝ่ายถูกโจมตีก่อน แต่ภายหลังระบุว่าการโจมตีดังกล่าวเป็นการชิงโจมตีตัดหน้า ฝ่ายอียิปต์ยังไม่ทันตั้งตัว และกองทัพอากาศอียิปต์เกือบทั้งหมดถูกทำลายโดยฝ่ายอิสราเอลสูญเสียพลเพียงเล็กน้อย ทำให้อิสราเอลครองเวหาได้ ในเวลาเดียวกัน อิสราเอลปิดฉากโจมตีทางบกเข้าสู่ฉนวนกาซาและคาบสมุทรไซนาย ซึ่งอียิปต์ยังไม่ทันได้ตั้งตัวอีกหน หลังการต่อสู้ขัดขืนในระยะแรกอยู่บ้าง นาศิรประกาศถอนกำลังออกจากไซนาย ด้านกองทัพอิสราเอลไล่รุดไปทางทิศตะวันตกเพื่อติดตามอียิปต์ ทำให้เสียไพร่พลอย่างหนัก และพิชิตไซนายได้ในที่สุด สำหรับจอร์แดนซึ่งเข้าเป็นกติกาสัญญาป้องกันกับอียิปต์หนึ่งสัปดาห์ก่อนเกิดสงครามนั้น ในความตกลงพรรณนาว่ากรณีเกิดสงครามขึ้น จอร์แดนจะไม่มีบทบาทเชิงรุกแต่จะพยายามเหนี่ยวรั้งอิสราเอลเพื่อไม่ให้ได้ดินแดนไปเพิ่ม จากนั้นในวันที่ห้า ซีเรียเข้าร่วมสงครามด้วยการระดมยิงด้วยอาวุธใส่อิสราเอลทางเหนือ
ประเทศอียิปต์และจอร์แดนตกลงหยุดยิงในวันที่ 8 มิถุนายน และซีเรียตกลงในวันที่ 9 มิถุนายน มีการลงนามหยุดยิงกับอิสราเอลในวันที่ 11 มิถุนายน หลังสงคราม อิสราเอลทำให้กองทัพอียิปต์ ซีเรียและจอร์แดนเป็นอัมพาต โดยฆ่าทหารข้าศึกไปกว่า 20,000 นาย แต่เสียกำลังพลไปไม่ถึง 1,000 นาย ความสำเร็จของอิสราเอลเป็นผลมาจากยุทธศาสตร์ที่เตรียมไว้อย่างดี ความเป็นผู้นำที่เลวของรัฐอาหรับ และคุณภาพของผู้นำและยุทธศาสตร์ทางทหารที่เลวของรัฐอาหรับ
อิสราเอลยึดฉนวนกาซาและคาบสมุทรไซนายจากอียิปต์ ยึดเวสต์แบงก์ รวมเยรูซาเล็มตะวันออกจากจอร์แดน และที่ราบสูงโกลันจากซีเรีย ฐานะในเวทีโลกของอิสราเอลดีขึ้นมากหลังจากนั้น ส่วนอียิปต์ จอร์แดนและซีเรียเสียหน้าอย่างมาก ทำให้ประธานาธิบดีนาศิรลาออก การพลัดถิ่นของประชากรพลเรือนอันเนื่องจากสงครามนี้มีผลในระยะยาว เนื่องจากชาวปาเลสไตน์ 280,000 ถึง 325,000 หนีหรือถูกขับไล่ออกจากเวสต์แบงก์ และกว่า 100,000 คนหนีออกจากที่ราบสูงโกลัน. ส่วนในโลกอาหรับ ชุมชนชนกลุ่มน้อยยิวหลบหนีหรือถูกขับไล่ หลังจากความขัดแย้งนี้ อียิปต์ได้ปิดคลองสุเอซจนถึง ค.ศ. 1975 ก่อให้เกิดวิกฤตการณ์พลังงานคริสต์ทศวรรษ 1970 และวิกฤตการณ์น้ำมัน ค.ศ. 1973 เนื่องจากผลกระทบต่อการขนส่งน้ำมันจากตะวันออกกลางไปยังยุโรปผ่านคลองสุเอซ
ภูมิหลัง
หลังวิกฤตการณ์คลองสุเอซใน ค.ศ. 1956 ประเทศอียิปต์เห็นชอบให้กองกำลังฉุกเฉินแห่งสหประชาชาติ (UNEF) ตั้งฐานปฏิบัติการในคาบสมุทรไซนายเพื่อรับประกันว่าทุกฝ่ายจะปฏิบัติตามข้อตกลงหยุดยิง ค.ศ. 1949 ในปีต่อ ๆ มาเกิดการปะทะเล็กน้อยตามแนวชายแดนอิสราเอล–ชาติอาหรับโดยเฉพาะชายแดนด้านซีเรียอยู่เรื่อย ๆ และในเดือนพฤศจิกายน ค.ศ. 1966 รัฐบาลซีเรียได้ลงนามในข้อตกลงป้องกันประเทศร่วมกับอียิปต์ ไม่นานหลังจากการลงนามนี้ อิสราเอลเริ่มตอบโต้การรบแบบกองโจรขององค์การปลดปล่อยปาเลสไตน์ (PLO) ซึ่งรวมถึงการวางระเบิดที่มีผู้เสียชีวิต 3 ราย กองกำลังป้องกันประเทศอิสราเอลเข้าโจมตีหมู่บ้านอัสซะมัวะอ์ในเขตเวสต์แบงก์ซึ่งอยู่ในบังคับของประเทศจอร์แดน กองทัพจอร์แดนส่งทหารเข้าสกัดกั้นแต่ก็แพ้กลับมาอย่างรวดเร็ว สมเด็จพระราชาธิบดีฮุสเซนแห่งจอร์แดนทรงต่อว่าประธานาธิบดีอียิปต์ญะมาล อับดุนนาศิร ที่ไม่ส่งกองหนุนมาช่วยเหลือจอร์แดนตามข้อตกลง และยังทรงกล่าวว่าอียิปต์เอาแต่ "หลบอยู่ใต้กระโปรงกองกำลังฉุกเฉินยูเอ็น"
เดือนพฤษภาคม ค.ศ. 1967 ประธานาธิบดีอับดุนนาศิรได้รับการข่าวผิดพลาดจากสหภาพโซเวียตว่าอิสราเอลกำลังยกทัพเข้าชายแดนซีเรีย อับดุนนาศิรมีคำสั่งให้กองทัพอียิปต์จัดแนวรับไว้สองแห่ง คือบริเวณคาบสมุทรไซนายฝั่งชายแดนอิสราเอล (16 พฤษภาคม) และมีคำสั่งให้ UNEF ถอนกำลังจากฉนวนกาซาและไซนาย (19 พฤษภาคม) และส่งกองทัพอียิปต์เข้าประจำตำแหน่งแทน UNEF ที่เมืองท่าตากอากาศชาร์เมลเชคเพื่อเฝ้าระวังช่องแคบตีรอน รัฐบาลอิสราเอลออกแถลงการณ์ย้ำคำประกาศใน ค.ศ. 1957 ว่าการกระทำใด ๆ ที่ปิดช่องแคบอาจถือเป็นเหตุแห่งสงครามหรือการก่อสงครามโดยชอบธรรม แต่ประธานาธิบดีอียิปต์ก็ยังคงปิดช่องแคบติรานไม่ให้เรือสัญชาติอิสราเอลใช้ในวันที่ 22–23 พฤษภาคม.
ในวันที่ 30 พฤษภาคม ประเทศจอร์แดนและอียิปต์ลงนามในกติกาสัญญาร่วมป้องกันประเทศ หนึ่งวันต่อมา กองทัพอิรักยกกำลังพลและหน่วยยานเกราะเข้าสู่จอร์แดนตามคำเชิญของจอร์แดน และภายหลังยังมีกองทัพอียิปต์ส่งเข้ามาสมทบ ในวันที่ 1 มิถุนายน อิสราเอลสามารถจัดตั้งรัฐบาลแห่งชาติจากทุกพรรคการเมือง รัฐบาลแห่งชาติอิสราเอลได้มีมติในวันที่ 4 มิถุนายนให้ทำสงคราม เช้าวันต่อมา กองทัพอิสราเอลเปิดฉากโจมตีด้วยปฏิบัติการโฟกัส ซึ่งเป็นปฏิบัติการโจมตีทางอากาศขนานใหญ่แบบไม่ทันตั้งตัว ถือเป็นจุดเริ่มต้นของสงครามหกวัน
ผลที่ตามมา
ปฏิบัติการโจมตีทางอากาศของอิสราเอลสามารถทำลายกองทัพอากาศอียิปต์กว่า 90 เปอร์เซ็นต์ ส่งผลให้อิสราเอลครองอากาศเหนืออียิปต์ ซีเรียและจอร์แดน ขณะเดียวกัน กองทัพอิสราเอลโจมตีฉนวนกาซาและคาบสมุทรไซนายทางภาคพื้นดิน ทำให้อียิปต์ที่ถูกโจมตีทั้งทางอากาศและพื้นดินเสียขวัญอย่างมาก ภายในสามวันหลังจากนั้น อิสราเอลสามารถตีโต้กองทัพจอร์แดนและซีเรียที่เข้าช่วยเหลืออียิปต์ และยึดครองเขตเวสต์แบงก์และที่ราบสูงโกลันไว้ได้ วันที่ 7 มิถุนายน คณะมนตรีความมั่นคงแห่งสหประชาชาติเรียกร้องให้มีการหยุดยิง อียิปต์และจอร์แดนตกลงหยุดยิงในวันต่อมา อิสราเอลและซีเรียตกลงหยุดยิงในวันที่ 10 มิถุนายน เป็นอันสิ้นสุดสงครามหกวัน
หลังสงคราม อิสราเอลสูญเสียกำลังพลน้อยกว่า 1,000 นาย ขณะที่อียิปต์และจอร์แดนสูญเสียกำลังพลกว่า 20,000 นาย นอกจากนี้อิสราเอลยังยึดครองฉนวนกาซา คาบสมุทรไซนาย เวสต์แบงก์และที่ราบสูงโกลัน ถึงแม้จะมีการตกลงหยุดยิง แต่ความล้มเหลวในการเจรจาสันติภาพระหว่างอิสราเอลและชาติอาหรับนำไปสู่สงครามครั้งใหม่อย่างสงครามการบั่นทอนกำลัง และสงครามยมคิปปูร์
กวีนิพนธ์
กวีนิพนธ์ (poetry, poem, poesy) คือรูปแบบทางศิลปะที่มนุษย์ใช้ภาษา เพื่อคุณประโยชน์ด้านสุนทรียะ ซึ่งเพิ่มเติมจากเนื้อหาทางความหมาย นับเป็นส่วนหนึ่งของวรรณกรรม โดยเป็นคำประพันธ์ที่กวีแต่ง เป็นงานเขียนที่มีวรรณศิลป์ เร้าให้สะเทือนอารมณ์ได้ คำที่มีความหมายทำนองเดียวกันได้แก่ ร้อยกรอง ซึ่งหมายถึง ถ้อยคำที่เรียบเรียงให้เป็นระเบียบตามบัญญัติแห่งฉันทลักษณ์
นอกจากนี้ยังมีคำอื่น ๆ อีกหลายคำที่มีความหมายทำนองเดียวกับ กวีนิพนธ์ และร้อยกรอง ได้แก่ บทกวี บทประพันธ์ คำประพันธ์ กวีวัจนะ ลำนำ บทกลอน กาพย์กลอน กลอนกานท์ กานท์ รวมทั้งคำว่า ฉันท์ กาพย์ และกลอน ซึ่งในปัจจุบันหมายถึงคำประพันธ์ที่มีรูปแบบต่างกัน ก็เคยใช้ในความหมายเดียวกันกับ กวีนิพนธ์ และ ร้อยกรอง มาในยุคสมัยหนึ่ง
ผลงานที่จัดเป็นกวีนิพนธ์เรียกว่า บทกวี ส่วนผู้ที่สร้างสรรค์ผลงานดังกล่าว เรียกว่า กวี
บทกวี คือ ภาษาของอารมณ์ความรู้สึกนึกคิด คือเครื่องมือที่จะนำสิ่งที่เรารู้สึกว่าเป็นข่าวสารออกมาแสดงให้ประจักษ์ ตระหนัก ตระหนก สะทก สะท้อน กวีอาจไม่มีหน้าที่สรุปหรือฟันธงความจริง แต่กวีอาจหมุนแปรคำและความให้เห็นความจริงใหม่ ๆ ของชีวิตหลายด้าน ทั้งเรื่องที่บางทีคนทั่วไปคิดไม่ถึง และแม้แต่ตัวกวีเองก็เพิ่งจะคิดถึง
องค์ประกอบของบทกวี
องค์ประกอบของบทกวี มี 2 ส่วนหลัก ๆ ได้แก่
1. ความรู้สึก สารหรือเรื่องที่ต้องการถ่ายทอด บทกวีที่ดีออกมาจากความรู้สึกของผู้เขียน ความรู้สึกอาจเกิดขึ้นโดยกะทันหันหลังจากไปกระทบบางสิ่งบางอย่าง ก่อเกิดแรงบันดาลใจ อาจรู้สึก เปี่ยมสุข เปี่ยมความหมาย หรือรู้สึกนิ่งลึกดิ่งจมในเหวหุบแห่งความเศร้า ฯลฯ
2. รูปแบบที่กวีเลือกในการนำเสนอ
ซาคูเล็ว
ซาคูเล็ว (มัมและกีเชะ: Saqulew; ), ซากูเลว (Zaculeu) หรือ ชีนาบาฆุล (มัม: Chinabajul) เป็นแหล่งโบราณคดีอารยธรรมมายาสมัยก่อนโคลัมบัสในที่สูงทางภาคตะวันตกของประเทศกัวเตมาลา ตั้งอยู่ห่างจากเมืองอูเออูเอเตนังโกสมัยใหม่ประมาณ 3.7 กิโลเมตร (2.3 ไมล์) การตั้งถิ่นฐานที่แหล่งนี้มีอายุย้อนไปถึงสมัยคลาสสิกตอนต้น (ค.ศ. 250–600) ของประวัติศาสตร์มีโซอเมริกา ซาคูเล็วเป็นเมืองหลวงของอาณาจักรของชาวมัมในสมัยหลังคลาสสิก และถูกอาณาจักรกูมาร์คัฆของชาวกีเชะพิชิตได้ แสดงให้เห็นถึงการผสมผสานระหว่างสถาปัตยกรรมแบบอย่างมัมกับสถาปัตยกรรมแบบอย่างกีเชะ
กวีนิพนธ์
กวีนิพนธ์ไร้ฉันทลักษณ์ หรือไร้การสัมผัส
ในช่วงที่การแต่งกลอนประเภทเคร่งฉันทลักษณ์และพราวสัมผัสถึงจุดอิ่มตัว บรรดากวีเริ่มแสวงหารูปแบบคำประพันธ์ใหม่ ๆ เพื่อหลีกเลี่ยงความจำเจ และสามารถสื่อ สาร ได้อย่างเสรี ไม่ติดในกรอบฉันทลักษณ์ จึงปรากฏรูปแบบกวีนิพนธ์ที่เรียกกันว่า กลอนเปล่า หรือ กวีนิพนธ์แบบไร้ฉันทลักษณ์ กวีนิพนธ์รูปแบบนี้ได้รับความนิยมมากขึ้น และเป็นที่ยอมรับในวงวรรณกรรมของไทยสูงสุด เมื่อหนังสือรวมบทกวี ไม่มีหญิงสาวในบทกวี ของ ซะการีย์ยา อมตยา ซึ่งเป็นกวีนิพนธ์ฉันทลักษณ์อิสระ ได้รับการคัดเลือกให้ชนะเลิศรางวัลซีไรต์ ในปี พ.ศ. 2553
ซาคูเล็ว
ใน ค.ศ. 1525 ซาคูเล็วถูกผู้พิชิตชาวสเปนภายใต้การนำของกอนซาโล เด อัลบาราโด อี กอนเตรรัส โจมตีระหว่างการล้อมเมืองซึ่งกินเวลานานหลายเดือน ในที่สุดไกบิล บาลัม ผู้ปกครองคนสุดท้ายของเมืองก็ทรงยอมจำนนต่อสเปนเนื่องจากความอดอยาก
กวีนิพนธ์
กวีนิพนธ์ไร้ฉันทลักษณ์ หรือไร้การสัมผัส
กลอนเปล่า เป็นคำประพันธ์ที่พัฒนามาจากฟรีเวิร์ส (Blank Verse) ของตะวันตก เป็นกลอนในวรรณคดีอังกฤษที่ไม่มีการสัมผัสคำ แต่มีการเน้นเสียงในลักษณะ lambic Pentameter คือ 1 บาท แบ่งเป็น 5 จังหวะ จังหวะละ 2พยางค์ พยางค์แรกเสียงเบา (ลหุ) พยางค์หลังเสียงหนัก (ครุ) กลอนเปล่าได้กลายเป็นองค์ประกอบสำคัญของกวีนิพนธ์ประเภทบรรยายโวหารยาว ๆ (soliloquy) รวมทั้งงานด้านปรัชญาและการละคร นับตั้งแต่กลางศตวรรษที่ 16 เป็นต้นมา กลอนเปล่าปรากฏอยู่ทั่วไปในงานประพันธ์บทละครของเชคสเปียร์ โดยมักเป็นบทพูดของตัวละครที่มีบทบาทสำคัญ หรือมีฐานันดรสูงกว่าคนปกติ บทกวีมหากาพย์ Paradise Lost ของจอห์น มิลตัน ใช้รูบแบบฉันทลักษณ์ของกลอนเปล่าประพันธ์ทั้งหมด
ซาคูเล็ว
ซาคูเล็วมีวิหาร-พีระมิดจำนวนหนึ่งที่มีสถาปัตยกรรมและช่องบันไดคู่แบบตาลุด-ตาเบลโร พีระมิดและที่ทำการของรัฐตั้งอยู่รอบ ๆ ลานสาธารณะขนาดใหญ่หลายแห่ง แหล่งโบราณคดีนี้ยังมีสนามบอลสำหรับเล่นเกมบอลมีโซอเมริกาอีกด้วย
กวีนิพนธ์
กวีนิพนธ์ไร้ฉันทลักษณ์ หรือไร้การสัมผัส
กลอนเปล่าของไทย เริ่มนับตั้งแต่ พระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้ทรงนำกลอนเปล่าเข้ามาใช้ในไทย โดยใช้เป็นบทสนทนาที่แปลมาจากบทละครของเช็คเสปียร์ ต่อมา จิตร ภูมิศักดิ์ เขียนบทร้อยกรองชื่อพิราบขาวในลักษณะของกลอนเปล่า แต่เป็นกลอนเปล่าที่เปลี่ยนแปลไปจากเดิมในความหมายจากตะวันตก ซึ่งทำให้มีผู้เรียกว่า กลอนปลือย
ซาคูเล็ว
บริษัทยูไนเต็ดฟรูตได้บูรณะแหล่งโบราณคดีซาคูเล็วในปลายคริสต์ทศวรรษ 1940 ในปัจจุบันเปิดให้นักท่องเที่ยวเข้าชมและมีพิพิธภัณฑ์ขนาดเล็กหนึ่งแห่ง
กวีนิพนธ์
กวีนิพนธ์ไร้ฉันทลักษณ์ หรือไร้การสัมผัส
กลอนเปล่าและกลอนเปลือยที่ไทยใช้ จึงหมายถึงงานเขียนที่ผู้แต่งมุ่งประหยัดและพิถีพิถันในการใช้คำและที่สำคัญ คือ ผู้เขียนพยายามจัดถ้อยคำเป็นวรรค หรือเป็นรูปใดรูปหนึ่งคล้ายร้อยกรอง เพียงแต่ไม่มีสัมผัสบังคับเท่านั้น
วรรณรูป หรือกวีนิพนธ์รูปธรรม (Concrete Poetry) เป็นการผสมผสานทัศนศิลป์และวรรณศิลป์เข้าด้วยกัน กวีผู้โดดเด่นในเรื่องนี้ได้แก่ จ่าง แซ่ตั้ง ซึ่งใช้ความเป็นจิตรกรในการเขียนงานกวีนิพนธ์ งานวรรณรูปของเขามีทั้งแบบที่ใช้ถ้อยคำเรียงกันแบบกลอนเปล่า และแบบที่ใช้ถ้อยคำเรียงกันเป็นรูปภาพ งานวรรณรูปที่ปรากฏในปัจจุบันมิได้บ่งชัดว่าได้รับอิทธิพลจากชาติใด นับเป็นความริเริ่มของ จ่าง แซ่ตั้ง เลยทีเดียว
แคนโต้ จัดเป็นบทกวีประเภทหนึ่ง มีลักษณะเป็นกลอนเปล่า 3 บรรทัด “แคนโต้” เป็นเพียงบทกวีที่ประกอบไปด้วยกลุ่มถ้อยคำสั้น ๆ แต่สิ่งที่น่าแปลกก็คือ เมื่อกลุ่มคำเหล่านี้ ถูกจัดเรียงเป็นสามบรรทัดแล้ว กลับเต็มเปี่ยมไปด้วยพลัง เมื่อได้อ่านแคนโต้ของใครผู้ใดก็ตาม เป็นความยาวต่อเนื่องจำนวนมาก คุณจะกลายเป็นผู้ล่วงล้ำ เข้าไปรับรู้ถึงอารมณ์ และห้วงความคิดคำนึงของชีวิตใครผู้หนึ่ง ในลักษณะปะติดปะต่อ และในยามที่คุณเผชิญหน้ากับถ้อยคำสั้น ๆ เหล่านั้น คุณจะได้พบกับความหมายบางอย่าง ผ่านความอ่อนไหว จากชีวิตเล็ก ๆ บนโลกนี้
แคนโต้ เป็นบทกวีไทยร่วมสมัย เกิดขึ้นโดยคนไทย มีลักษณะเป็นลูกผสมระหว่างตะวันออกและตะวันตก รูปแบบคล้ายกวีไฮกุของญี่ปุ่น มีความแตกต่างกันเล็กน้อย ตรงที่ไฮกุจะเน้นไปทางการแสวงหาความหลุดพ้น แต่แคนโต้นั้นเดี๋ยวดี เดี๋ยวร้าย
ในประเทศไทยมีผู้เขียนบทกวี 3 บรรทัดอยู่บ้างประปราย แต่คนที่นิยาม การรวมกลุ่มของบทกวี 3 บรรทัด ที่มีความยาวต่อเนื่อง 400 บทขึ้นไปว่า “แคนโต้”นั้น คือ ฟ้า พูลวรลักษณ์
จากแคนโต้หมายเลขหนึ่ง
บทที่ 1
บ้านของข้าเงียบสงับ
อยู่ในตรอก
ข้าไม่มีเพื่อนสักคน
ในการสื่อสารด้านอารมณ์ การเขียนกวีนิพนธ์มักมีรูปแบบที่สั้นและกระชับ หรืออาจมีการใช้การพ้องเสียงหรือการกล่าวซ้ำ ๆ เพื่อสร้างให้เกิดผลคล้ายดนตรีหรือคำพูดในพิธีกรรม คุณภาพของบทกวีมักขึ้นอยู่กับการสร้างให้เกิดมโนภาพ การเกี่ยวข้องกันของคำ และความไพเราะของภาษาที่ใช้
โจอี้ เชิญยิ้ม
โจอี้ เชิญยิ้ม (เกิด 28 ธันวาคม พ.ศ. 2517) เป็นนักแสดงตลกของไทยสัญชาติกานา มีชื่อจริงว่า มูซา อะมิดู จอห์นสัน เกิดที่ประเทศ กานา เคยเป็นนักฟุตบอลอาชีพมาก่อน โดยเป็นผู้รักษาประตูของทีมชาติกานาชุดเยาวชนอายุต่ำกว่า 17 ปี และเคยเป็นนักฟุตบอลอาชีพเล่นในลีกของมาเลเซียกับสโมสรฟุตบอลเซอลาโงร์ จากนั้นได้รับการชวนจากเพื่อนให้ย้ายไปเตะที่สิงคโปร์ แต่ทว่าด้วยค่าครองชีพที่สูง เลยตัดสินใจเดินทางมาสู่ประเทศไทยในปี พ.ศ. 2542
ประวัติ
โจอี้ เชิญยิ้ม เกิดเมื่อวันที่ 28 ธันวาคม พ.ศ. 2517 เป็นนักแสดงตลกของไทยสัญชาติกานา มีชื่อจริงว่า มูซา อะมิดู จอห์นสัน ในประเทศไทย เริ่มจากการคัดตัวผู้เล่นกับสโมสรโรงงานยาสูบ ระหว่างที่รอคัดตัวอยู่นั้น เพื่อนได้ชวนให้เปิดร้านค้าขาย แต่ไม่ประสบความสำเร็จ ต่อมาได้พบและรู้จักกับ เทพ โพธิ์งาม ที่กำลังมีโครงการจะหานักแสดงตลกที่เป็นชาวต่างชาติอยู่แล้ว จึงได้มีโอกาสแสดงครั้งแรกกับ ภาพยนตร์เรื่อง ดึก ดำ ดึ๋ย ในปี พ.ศ. 2546 จึงเป็นที่รู้จัก และทำให้ยุติอาชีพนักฟุตบอลไปโดยปริยาย เนื่องจากมีโอกาสได้เล่นภาพยนตร์และละครโทรทัศน์หลายเรื่อง อาทิ บางรักซอย 9, เท่ง โหน่ง คนมาหาเฮีย, โป๊ะแตก และ มือปืนดาวพระเสาร์ เป็นต้น และกลายเป็นหนึ่งในสมาชิกคณะเชิญยิ้มในปัจจุบัน รวมทั้งได้แสดงเป็นตัวประกอบในภาพยนตร์กังฟูเรื่อง The Medallion (เฉินหลง ฟัดอมตะ) ในปี พ.ศ. 2546 ที่นำแสดงโดย เฉินหลง อีกด้วย
ชีวิตส่วนตัวเคยแต่งงานมาแล้วครั้งหนึ่งกับหญิงชาวไทยเมื่อปี พ.ศ. 2552 แต่ได้เลิกกันในเวลาต่อมา
ไอโฟน 6
ไอโฟน 6 (iPhone 6) และ ไอโฟน 6 พลัส (iPhone 6 Plus) เป็นสมาร์ตโฟนจอสัมผัส ที่ใช้ระบบปฏิบัติการ (Operating System) ชื่อ iOS พัฒนาโดยบริษัทแอปเปิล ถือว่าเป็นไอโฟนรุ่นที่ 8 ซึ่งเป็นผู้สืบทอดของไอโฟน 5เอส และ ไอโฟน 5ซี อุปกรณ์ชุดนี้เป็นส่วนหนึ่งของตระกูลไอโฟน โดยเปิดตัวออกสู่ตลาดเมื่อวันที่ 19 กันยายน 2014 iPhone 6 และ iPhone 6 พลัสได้มีการเปลี่ยนแปลงมากกว่ารุ่นก่อนเช่นมีจอแสดงผลขนาดใหญ่ 4.7 นิ้วและ 5.5 นิ้ว มีหน่วยประมวลผลที่เร็วขึ้น มีกล้องที่ผ่านการอัปเกรดแล้ว มีการเชื่อมต่อแบบ LTE และ Wi-Fi ที่ดีขึ้น และสนับสนุนสำหรับการชำระเงินทางโทรศัพท์เคลื่อนที่ด้วยการสื่อสารแบบใกล้สนาม (near-field communications)
พิกซี
พิกซี (Pixie หรือ Piskie หรือ Pigsie) หนึ่งในเชื้อสายเผ่าพันธ์แฟรี่ มีลักษณะเป็นภูตตัวเล็กๆ ไม่มีปีก สูงไม่เกิน 1 ฟุต (ตามปกติ) และสามารถขยายหรือลดขนาดของตัวเองได้ ในความเชื่อเรื่องพิกซี่นั้นเป็นที่แพร่หลายในแถบชนบทของอังกฤษ เช่นเดวอน ซอเมอร์เซต และคอร์นวอลล์ ซึ่งทำให้เชื่อว่าน่าจะมีรากฐานมาจากวัฒนธรรมเคลต์
ไอโฟน 6
ปริมาณการสั่งซื้อล่วงหน้าของไอโฟน 6 และไอโฟน 6 พลัสมีเกินกว่า 4 ล้านเครื่องภายใน 24 ชั่วโมงแรกของการพร้อมจำหน่าย ซึ่งเป็นประวัติการณ์ของแอปเปิล อุปกรณ์ของไอโฟน 6 และไอโฟน 6 พลัสมากกว่า 10 ล้านชิ้นได้รับการจำหน่ายไปในช่วงสามวันแรก ซึ่งเป็นอีกประวัติการณ์หนึ่งของแอปเปิล
ฮาร์ดแวร์
การออกแบบของ iPhone 6 ได้รับอิทธิพลจาก iPad Air ที่มีกระจกด้านหน้าโค้งรอบขอบจอแสดงผลและด้านหลังเป็นอะลูมิเนียมที่มีสองแถบพลาสติกสำหรับเสาอากาศ ทั้งสองรุ่นมาในรูปของทอง เงิน และ "พื้นที่สีเทา" iPhone 6 และ iPhone 6 Plus บางกว่า iPhone 5S และ iPhone 5C โดยที่ iPhone 6 เป็นโทรศัพท์ที่บางที่สุดของแอปเปิ้ลในวันนี้ การเปลี่ยนแปลงที่สำคัญที่สุดของสายพันธ์ iPhone 6 อยู่ที่จอแสดงผลของมันเป็นแบบ "Retina HD Display" และ "แกร่งด้วยไอออน" จอแสดงผลของ iPhone 6 ขนาด 4.7 นิ้วในอัตราส่วนความสูงต่อความกว้างที่ 16:9 ความละเอียด 1334x750 (326 PPI ลบหนึ่งแถวพิกเซล) ในขณะที่ iPhone 6 พลัสมีจอแสดงผล 1920x1080 ขนาด 5.5 นิ้ว (1080p) (401 PPI) จอแสดงผลใช้แผง LCD แบบหลายโดเมน (multiple-domain LCD panel) ที่เรียกว่า "พิกเซลที่ประชันหลายโดเมน" (dual-domain pixels) นั่นคือ พิกเซล RGB เองจะโย้ในรูปแบบที่ให้ทุกพิกเซลสามารถเห็นได้จากหลายมุมที่แตกต่างกัน เทคนิคนี้จะช่วยเพิ่มมุมในการมองของจอแสดงผล
เพื่อรองรับขนาดทางกายภาพขนาดใหญ่ของสายพันธ์ iPhone 6 ปุ่มเปิดปิดเครื่องถูกย้ายไปอยู่ด้านข้างของตัวเครื่องแทนที่จะอยู่ด้านบนเพื่อปรับปรุงการเข้าถึงของตัวมัน iPhone 6 ใช้แบตเตอรี่แบบ 1,810 mAh ในขณะที่ iPhone 6 พลัสมีแบตเตอรี่แบบ 2,915 mAh ที่แตกต่างจากรุ่นก่อนหน้านี้อีกอย่างคือกล้องหลังไม่ได้เรียบราบไปกับด้านหลังของอุปกรณ์และมี "รอยนูน" เล็กน้อยรอบเลนซ์ มันใช้ชิปประมวลผลแบบ dual-core 1.4 GHz ไซโคลน (ARM v8-based)
ทั้งสองรุ่นใช้ระบบบนชิปรุ่นแอปเปิ้ล A8 (Apple A8 system-on-chip) และชิปประมวลผลร่วมเพื่อการเคลื่อนไหวรุ่นแอปเปิ้ล M8 (Apple M8 motion co-processor) ซึ่งเป็นรุ่นอัปเดตของของชิปแอปเปิ้ล M7 จาก iPhone 5S
ความแตกต่างที่สำคัญระหว่างชิปประมวลผลร่วม M8 และ M7 เดิม​​คือ M8 ได้รวมบารอมิเตอร์ซึ่งเป็นตัววัดการเปลี่ยนแปลงระดับความสูงอีกด้วย นายฟิล ชิลเลอร์กล่าวว่าชิป A8 จะเพิ่มประสิทธิภาพของ CPU (เมื่อเปรียบเทียบกับรุ่น 5 S) อีก 25% และเพิ่มประสิทธิภาพของการทำงานกราฟิกอีก 50% และปล่อยความร้อนออกน้อย ในรายงานช่วงต้นชี้ว่าประสิทธิภาพของกราฟิก (Graphic Processing Unit (GPU)) ของรุ่น A8 อาจจะหนีออกไปจากรุ่นก่อนหน้านี้สองเท่าของผลการดำเนินงานในแต่ละรุ่นเป็นประจำทุกปี โดยทำคะแนน 21204.26 ใน Basemark X เมื่อเทียบกับ 20253.80, 10973.36 และ 5034.75 เมื่อเทียบกับ 5S, 5 และ 4S ตามลำดับ
ทางด้านการสนับสนุนการส่อสารแบบ LTE มีการขยายมากขึ้นบนสายพันธ์ iPhone 6 ด้วยการสนับสนุนมากกว่า 20 แบนด์ของ LTE (7 แบนด์มากกว่า iPhone 5S) ความเร็วในการดาวน์โหลดทำได้ถึง 150 Mbit/s และสนับสนุน VoLTE. ประสิทธิภาพการทำงานของ Wi-Fi ได้รับการปรับปรุงด้วยการสนับสนุนข้อกำหนด 802.11ac ที่ให้ความเร็วสูงสุดถึง 433 Mbit/s ซึ่งจะเร็วกว่าถึง 3 เท่าของ 802.11n มาพร้อมกับการสนับสนุนการโทรแบบ Wi-Fi (Wi-Fi Calling) ถ้ามีการให้บริการ
สายพันธ์ iPhone 6 เพิ่มการสนับสนุนสำหรับการสื่อสารที่อยู่ใกล้สนาม (near-field communications (NFC)) ซึ่งถูกนำมาใช้เป็นการเฉพาะสำหรับแอปเปิ้ลเปย์ซึ่งเป็นระบบการชำระเงินบนมือถือแบบใหม่ที่จะช่วยให้ผู้ใช้สามารถจัดเก็บบัตรเครดิตของตัวเองไว้ในแอปสมุดบัญชีเงินฝากเพื่อใช้ชำระเงินแบบออนไลน์และการซื้อค้าปลีกด้วย NFC การสนับสนุนการใช้งาน NFC จะถูกจำกัดเฉพาะกับแอปเปิ้ลเปย์เท่านั้นและไม่สามารถใช้เพื่อวัตถุประสงค์อื่น ๆได้ (เช่นการแบ่งปันเนื้อหากับผู้ใช้ iPhone อื่น ๆ)
ขณะที่ยังคงอยู่ที่ 8 ล้านพิกเซล กล้องหลังของ iPhone 6 ยังรวมเซ็นเซอร์จับภาพแบบใหม่ที่(เหมือนอย่างกล้องใน iPhone 5S) มีพิกเซลขนาด 1.5 ไมครอน มีเลนส์รูรับแสงแบบ f/2.2 และมีความสามารถในการถ่ายวิดีโอขนาด 1080p ได้ทั้งแบบ 30 หรือ 60 เฟรมต่อวินาที กล้องยังรวมถึงออโต้โฟกัสแบบการตรวจสอบด้วยเฟส (phase detection autofocus) นอกจากนี้กล้องยังสามารถบันทึกวิดีโอแบบภาพช้าที่ทั้ง 120 หรือ 240 เฟรมต่อวินาที กล้องของ iPhone 6 Plus เกือบทำงานได้เหมือนกัน แต่ยังรวมถึงเสถียรภาพภาพแสง (optical image stabilization) อีกด้วย  กล้องหน้าได้รับการปรับปรุงด้วยเซ็นเซอร์แบบใหม่และรูรับแสงแบบ f/2.2 พร้อมด้วยการสนับสนุนสำหรับโหมดการระเบิดและ HDR
ซอฟต์แวร์
ดูเพิ่มเติม: iOS 8 และประวัติของ iOS